โรงเรียนปริยัติโกศลวิทยา

โรงเรียนปริยัติโกศลวิทยา (โรงเรียนพระปริยัติธรรม แผนกสามัญศึกษา)  สังกัดสำนักเขตการศึกษาพระปริยัติธรรมแผนกสามัญศึกษา เขต 11  สำนักงานการศึกษาพระปริยัติธรรม แผนกสามัญศึกษา มหาเถรสมาคม สำนักงานพระพุทธศาสนาแห่งชาติ สถาปนาขึ้นโดย พระคุณท่าน เจ้าคุณพระราชสิทธิโกศล (เทพ นนฺโท) โดยมีปณิธานว่า "...หลวงพ่อมีความรู้น้อยแต่อยากให้ลูกหลานมีความรู้ให้มาก เพื่อจะได้ช่วยพัฒนาตนเองและสังคมต่อไป หลวงพ่อเห็นลูกหลานประสบความสำเร็จ หลวงพ่อก็ภูมิใจแล้ว หลวงพ่อก็ขอแค่นี้แหละ"

ประวัติ
ด้วยพระราชสิทธิโกศล (เทพ นนฺโท) เจ้าคณะจังหวัดสุรินทร์ ฝ่ายมหานิกาย และเจ้าอาวาสวัดกลางสุรินทร์ พร้อมด้วยพระครูบรรณสารโกวิท (แป สุปญฺโญ) เจ้าคณะอำเภอเมืองสุรินทร์ และรองเจ้าอาวาสวัดกลางสุรินทร์ ได้ดำเนินการขออนุญาตจัดตั้งโรงเรียนพระปริยัติธรรม แผนกสามัญศึกษา ณ วัดกลางสุรินทร์ โดยมีวัตถุประสงค์  ดังนี้

 เพื่อให้การศึกษาแก่พระภิกษุสามเณรทั้งฝ่ายพระปริยัติธรรมและฝ่ายปริยัติสามัญ
 เพื่อให้พระภิกษุสามเณรมีความรู้ความสามารถ และความประพฤติที่ดีงาม
 เพื่อให้พระภิกษุสามเณรได้นำความรู้ที่ได้รับนำมาประยุกต์ใช้ในการดำเนินชีวิต และเป็นประโยชน์ต่อประเทศชาติ

ลำดับเหตุการณ์
 พ.ศ. 2524 พระราชสิทธิโกศล (เทพ นนฺโท) และพระครูบรรณสารโกวิท (แป สุปญฺโญ) ได้ดำเนินการจัดตั้งและจัดการศึกษาตามระเบียบของกระทรวงศึกษาธิการ ว่าด้วยโรงเรียนพระปริยัติธรรมแผนกสามัญศึกษาทุกประการ โรงเรียนมีชื่อเต็มว่า "โรงเรียนปริยัติโกศลวิทยา" (พระปริยัติธรรมแผนกสามัญศึกษาสุรินทร์) ได้รับใบอนุญาตให้จัดตั้งโรงเรียนพระปริยัติธรรม แผนกสามัญศึกษา ในระดับมัธยมศึกษาตอนต้น จากกรมการศาสนา กระทรวงศึกษาธิการ ตามใบอนุญาตที่ ๙๖/๒๕๒๔ ลงวันที่ ๒๕ มิถุนายน พุทธศักราช ๒๕๒๔ โดยมีพระราชสิทธิโกศล (เทพ นนฺโท) เป็นผู้ได้รับใบอนุญาตให้เป็นผู้จัดการ ตามใบอนุญาตที่ ๙๖/๒๕๒๔ ลงวันที่ ๒๕ มิถุนายนพุทธศักราช ๒๕๒๔ ตั้ง ณ วัดกลางสุรินทร์ เลขที่ ๔๓๑ ถนนธนสาร ตำบลในเมือง อำเภอเมืองสุรินทร์ จังหวัดสุรินทร์ และพระมหาทองอยู่ ญาณวิสุทฺโธ รองเจ้าคณะจังหวัดสุรินทร์ และเจ้าอาวาสวัดศาลาลอย ปัจจุบัน คือ พระพรหมวชิรโมลี (ทองอยู่ ญาณวิสุทฺโธ) เป็นผู้ได้รับใบอนุญาตให้เป็นครูใหญ่ตามใบอนุญาตที่ ๙๖/๒๕๒๔ ลงวันที่ ๒๕ มิถุนายน พุทธศักราช ๒๕๒๔ 
  
 พ.ศ. 2527 เมื่อวันที่ ๒๗ พฤศจิกายน พุทธศักราช ๒๕๒๖ ได้ดำเนินการขอขยายชั้นเรียน ระดับมัธยมศึกษาตอนปลาย และได้รับอนุญาตจากกรมการศาสนา กระทรวงศึกษาธิการ ตามหนังสือที่ ศธ ๐๔๐๔/๕๖๙๔ ลงวันที่ ๘ พฤษภาคม พุทธศักราช ๒๕๒๗

 พ.ศ. 2527 ได้จัดตั้งมูลนิธิปริยัติธรรมโกศล ตั้งสำนักงาน ณ วัดกลางสุรินทร์ ถนนธนสาร ตำบลในเมือง อำเภอเมืองสุรินทร์ จังหวัดสุรินทร์ ได้รับใบอนุญาตให้จัดตั้ง เลขที่ ๒๖๘๘ ลงวันที่ ๑๑ ธันวาคม พ.ศ. ๒๕๒๗ โดยมีวัตถุประสงค์เพื่อจัดตั้งสถาบันการศึกษาฝ่ายสงฆ์ และส่งเสริมการศึกษาพระปริยัติธรรม และปฏิบัติธรรม โดยมีพ่อเจ็ก มากทองบริจาค ๑,๐๐๐,๐๐๐  บาท (หนึ่งล้านบาทถ้วน) ในการก่อตั้งมูลนิธิฯ ดังกล่าว

 พ.ศ. 2531 โรงเรียนปริยัติโกศลวิทยา ได้รับการคัดเลือกให้เป็นโรงเรียนตัวอย่างดีเด่นระดับภาคตะวันออกเฉียงเหนือ

 พ.ศ. 2539 เนื่องจากพระราชสิทธิโกศล (เทพ นนฺโท) ผู้ได้รับใบอนุญาต ได้มรณภาพ เมื่อวันที่  ๒๓  พฤษภาคม  ๒๕๓๙

 พ.ศ. 2535 เปิดป้ายโรงเรียนปริยัติโกศลวิทยา สถานที่บริเวณติดกำแพงด้านหน้าวัดกลางสุรินทร์ โดยมีผู้ว่าราชการจังหวัดสุรินทร์ เป็นประธานในพิธี

 พ.ศ. 2539 พระครูบรรณสารโกวิท (แป สุปญฺโญ) เจ้าคณะอำเภอเมืองสุรินทร์และรักษาการเจ้าอาวาสวัดกลางสุรินทร์ เป็นผู้รักษาการในตำแหน่งผู้รับใบอนุญาตแทน

 พ.ศ. 2539 โรงเรียนปริยัติโกศลวิทยา ได้รับคัดเลือกให้เป็นโรงเรียนในโครงการปฏิรูปการศึกษา ของกรมการศาสนา กระทรวงศึกษาธิการ

 พ.ศ. 2539 โรงเรียนปริยัติโกศลวิทยา เป็นเจ้าภาพ จัดงานแข่งขันทักษะทางวิชาการ ของโรงเรียนพระปริยัติธรรม กลุ่มที่ ๑๑ ครั้งที่ ๑ จังหวัดนครราชสีมา, จังหวัดบุรีรัมย์, จังหวัดชัยภูมิ, จังหวัดสุรินทร์ และจังหวัดศรีสะเกษ

 พ.ศ. 2541 พระมหาสมหวัง อคฺคเสโน รองเจ้าอาวาสวัดกลางสุรินทร์ และผู้ช่วยผู้อำนวยการฝ่ายวิชาการโรงเรียนปริยัติโกศลวิทยา ได้รับใบแต่งตั้งให้เป็นผู้จัดการ โรงเรียนพระปริยัติธรรม แผนกสามัญศึกษา ตามใบแต่งตั้ง เลขที่ ๖/๒๕๔๑ ลงวันที่ ๑๗ ธันวาคม ๒๕๔๑ ในปัจจุบันได้รับพระราชทานเลื่อนสมณศักดิ์เป็นพระครูสัญญาบัตรรองเจ้าคณะอำเภอชั้นเอก ในราชทินนามเดิมที่ พระครูปริยัติกิจธำรง (สมหวัง อคฺคเสโน) เจ้าอาวาสวัดกลางสุรินทร์ และผู้จัดการโรงเรียนปริยัติโกศลวิทยา

 พ.ศ. 2543 โรงเรียนปริยัติโกศลวิทยา จัดงานครบรอบ ๒๐ ปี โรงเรียนปริยัติโกศลวิทยา โดยมีนายสุทัศน์ ทิวทอง รองอธิบดีกรมการศาสนา เป็นประธานในพิธี และเป็นประธานเปิดป้าย “ชมรมศิษย์เก่าโรงเรียนปริยัติโกศลวิทยา วัดกลางสุรินทร์” เมื่อวันที่ ๒๕ มิถุนายน พ.ศ. ๒๕๔๓

 พ.ศ. 2543 โรงเรียนปริยัติโกศลวิทยา ได้รับโล่ประทานโรงเรียนตัวอย่างดีเด่น จากสมเด็จพระญาณสังวร สมเด็จพระสังฆราช สกลมหาสังฆปริณายก

ทำเนียบผู้จัดการ

ทำเนียบผู้อำนวยการ

ศิษย์เก่าที่มีชื่อเสียง 
 ดร. พระครูปทุมสังฆการ (สุพรรณ ฐิตปญฺโญ) เจ้าคณะอำเภอเมืองสุรินทร์, เจ้าอาวาสวัดประทุมเมฆ 
 พระครูปริยัติกิจธำรง (สมหวัง อคฺคเสโน) รองเจ้าคณะจังหวัดสุรินทร์ สังกัดมหาเถรสมาคม
 ผู้ช่วยศาสตราจารย์ ดร. พระมหาวิศิต ธีรวํโส,ป.ธ.9 เจ้าคณะอำเภอพนมดงรัก,อาจารย์ประจำสาขารัฐศาสตร์ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์ 
 พระครูสุธีสุตสุนทร (สมพงษ์ สิริมงฺคโล) ป.ธ.6 เจ้าอาวาสพระอารามหลวง วัดพระแก้ว (พระอารามหลวง) จังหวัดเชียงราย
 พระครูปลัดสุวัฒนอุดมคุณ (บุญชอบ ปุญญสาทโร),ป.ธ.6 ผู้ช่วยเจ้าอาวาสพระอารามหลวง วัดศาลาลอยสุรินทร์,รองเจ้าคณะอำเภอสำโรงทาบ
 รองศาสตราจารย์ ดร. พระมหามงคลกานต์ ฐิตธมฺโม (กลางพนม) ป.ธ.9,อาจารย์ประจำภาควิชาศาสนาและปรัชญา มหาวิทยาลัยมหาจุฬาลงกรณราชวิทยาลัย
 พระวิฑูรย์ ฐานงฺกโร (เจือจันทร์) พธ.บ.,พธ.ม. รักษาการเลขานุการสำนักงานคณบดีคณะมนุษยศาสตร์ มหาวิทยาลัยมหาจุฬาลงกรณราชวิทยาลัย 
 ท่านสุชาย จอกแก้ว ผู้พิพากษา
 นายปภพ ขอไชย ปลัดอำเภออาวุโส,หัวหน้ากลุ่มบริหารงานปกครอง ที่ว่าการอำเภอเมืองสุรินทร์ สังกัดกรมการปกครอง สังกัดกระทรวงมหาดไทย
 ดร.กิตติภัทท์ ไกรเพชร ศึกษาธิการจังหวัดสุรินทร์ สังกัดกระทรวงศึกษาธิการ
 นายพิรุณ อุ่นศรี พิธีกร/นักจัดรายการวิทยุ
 นายนนทวัฒน์ ประภาสัย ปลัดอำเภอ ที่ว่าการอำเภอลำปลายมาศ สังกัดกรมการปกครอง กระทรวงมหาดไทย
 นายพนา จงงาม (ดีเจกบ นิศาชล) พิธีกร/นักจัดรายการวิทยุ นครปฐม
 นายสุภีร์ ทุมทอง อาจารย์พิเศษสาขาวิชาอภิธรรมปิฎก มหาวิทยาลัยมหาจุฬาลงกรณราชวิทยาลัย วิทยาเขตบาฬีศึกษาพุทธโฆษ จังหวัดนครปฐม
 นาวาตรี สุรเชษฐ์ ทองแม้น อนุศาสนาจารย์ กองทัพเรือ สังกัดกระทรวงกลาโหม (กองกำลังพล ฐานทัพเรือสัตหีบ จังหวัดชลบุรี)
 นายสมโภชน์ (เผดิมชัย) บุญชู ผู้อำนวยการโรงเรียน (แม่สอด ตาก) สังกัดกระทรวงศึกษาธิการ
 นายพลา สะอาดเอี่ยม ผู้อำนวยการโรงเรียนบ้านแกน้อย อำเภอเมืองสุรินทร์ จังหวัดสุรินทร์ สังกัดกระทรวงศึกษาธิการ
 นายสมศักดิ์ ชาติสม ผู้อำนวยการโรงเรียนปลัด สพป.สุรินทร์ เขต 3 สังกัดกระทรวงศึกษาธิการ
 นายสุวัฒน์ (เชิด) รัตนดี ผู้อำนวยการโรงเรียนบ้านหนองตาดน้อย สพป.บุรีรัมย์ เขต 1 สังกัดกระทรวงศึกษาธิการ
 ดร.ประดิษฐ์ ชื่นบาน รองคณบดี คณะครุศาสตร์ มหาวิทยาลัยราชภัฏสุรินทร์/ผู้อำนวยการโรงเรียนสาธิตมหาวิทยาลัยราชภัฏสุรินทร์
 นายอนันต์ บุญเหมาะ ข้าราชการครู สังกัด สพม.เขต 33 จังหวัดสุรินทร์ สังกัดกระทรวงศึกษาธิการ อดีตผู้อำนวยการโรงเรียนปริยัติโกศลวิทยา วัดกลางสุรินทร์ สังกัดสำนักงานพระพุทธศาสนาแห่งชาติ
 นายวิโรจน์ ทองปลิว อาจารย์ประจำคณะมนุษยศาสตร์และสังคมศาสตร์ มหาวิทยาลัยราชภัฏสุรินทร์ สังกัดกระทรวงการอุดมศึกษา วิทยาศาสตร์ วิจัยและนวัตกรรม
 รองศาสตราจารย์ ดร. อำนาจ ยอดทอง อาจารย์ประจำมหาวิทยาลัยมหิดล
 ดร.วันชัย สุขตาม อาจารย์ประจำคณะมนุษยศาสตร์และสังคมศาสตร์ มหาวิทยาลัยราชภัฏสุรินทร์ 
 นายสุรศักดิ์ ชะมารัมย์ (เสียชีวิตแล้ว) อดีตอาจารย์ประจำคณะนิติรัฐศาสตร์มหาวิทยาลัยราชภัฏร้อยเอ็ด 
 นายวัชระ มั่นยืน ข้าราชการนักวิชาการศาสนาชำนาญการ สำนักงานพระพุทธศาสนาจังหวัดกาฬสินธุ์ สังกัดสำนักงานพระพุทธศาสนาแห่งชาติ
 นายรวีเกตุ (ธีรธรรม) ธรรมวงค์ ข้าราชการครู สังกัด สพป.ศรีสะเกษ เขต 3 สังกัดกระทรวงศึกษาธิการ
 นายคมสันต์ บุญเหมาะ ประธานรุ่นศิษย์เก่า ป.ก.ว. รุ่นที่20/2548, ผู้จัดการเขตธุรกิจด้านประกันภัย ภาคธุรกิจเอกชน
 นายเอกชัย (พรหมราช) พรมศรี ประธานรุ่นศิษย์เก่า ป.ก.ว. รุ่นที่21/2549, ผู้จัดการส่วนงานร้านแก่นจันทร์เนื้อย่างริมคลอง ภาคธุรกิจเอกชน
 จ่าสิบตรีชาติชาย ประสานศรี ประธานรุ่นศิษย์เก่า ป.ก.ว. รุ่นที่22/2550 ข้าราชการทหาร กองทัพบกจังหวัดเลย

อ้างอิง

แหล่งข้อมูลอื่น 
 http://www.pkv.ac.th  
 http://bariyath.blogspot.com/2010/11/mailtowww.html
 http://th-th.facebook.com/pages/รรปริยัติโกศลวิทยา/107980595901849

โรงเรียนพระปริยัติธรรมแผนกสามัญศึกษา